CELEX: 31984D0522
Language: el
Date: 1984-10-18 00:00:00
Title: 84/522/ΕΟΚ: Απόφαση της Επιτροπής της 18ης Οκτωβρίου 1984 για ένατη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων

Avis juridique important

|

31984D0522

84/522/ΕΟΚ: Απόφαση της Επιτροπής της 18ης Οκτωβρίου 1984 για ένατη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  

Επίσημη Εφημερίδα αριθ. L 290 της 07/11/1984 σ. 0029 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Οκτωβρίου 1984  για ένατη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  (84/522/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί των προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 84/336/ΕΟΚ (2), και ιδίως το άρθρο 9,  Εκτιμώντας:  ότι, ύστερα από την επιζωοτία κλασικής πανώλης των χοίρων που εμφανίστηκε διαδοχικά σε ορισμένα κράτη μέλη, το Συμβούλιο εξέδωσε, στις 31 Αυγούστου 1983, την απόφαση 83/453/ΕΟΚ (3) σχετικά με ορισμένα προστατευτικά μέτρα κατά της κλασικής πανώλης των χοίρων, των οποίων η διάρκεια της εφαρμογής ποικίλλει σε συνάρτηση με τον κίνδυνο εξάπλωσης της ασθένειας·  ότι, από τότε, η εξέλιξη της ασθένειας κατέστησε αναγκαίες επανειλημμένες τροποποιήσεις της εδαφικής ισχύος των μέτρων που εφαρμόζονται στις ενδοκοινοτικές συναλλαγές ζώντων χοίρων·  ότι η εμμονή και ο πολλαπλασιασμός των εστιών σε ορισμένα τμήματα της επικράτειας της Ομοσπονδιακής Δημοκρατίας της Γερμανίας οδήγησαν στη δημιουργία ζωνών επείγοντος συστηματικού εμβολιασμού και απαιτούν την επέκταση, στα μέρη αυτά της εν λόγω χώρας, των μέτρων που εφαρμόζονται στις ενδοκοινοτικές συναλλαγές ζώντων χοίρων·  ότι είναι εξάλλου απαραίτητο να προσαρμοσθεί η εδαφική ισχύς των μέτρων για να ληφθεί υπόψη η εξέλιξη της ασθένειας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 83/453/ΕΟΚ τροποποιείται ως εξής:  1. η ένδειξη που προβλέπεται στο άρθρο 3 αντικαθίσταται από την ακόλουθη ένδειξη:  «Ζώα που πληρούν τους όρους της απόφασης 83/453/ΕΟΚ σχετικά με την κλασική πανώλη των χοίρων, όπως τροποποιήθηκε τελευταία από την απόφαση 84/522/ΕΟΚ της Επιτροπής της 18ης Οκτωβρίου 1984 »·  2. το παράρτημα αντικαθίσταται από το παράρτημα της παρούσας απόφασης.  Άρθρο 2  Τα κράτη μέλη τροποποιούν τα μέτρα που εφαρμόζουν στις συναλλαγές ώστε να συμφωνούν με την παρούσα απόφαση. Ενημερώνουν αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 18 Οκτωβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 177 της 4. 7. 1984, σ. 22.  (3) ΕΕ αριθ. L 249 της 9. 9. 1983, σ. 28.   ΠΑΡΑΡΤΗΜΑ  1.2 // ΒΑΣΙΛΕΙΟ ΤΩΝ ΚΑΤΩ ΧΩΡΩΝ:  // Τα τμήματα των επαρχιών όπου έχει γίνει επειγόντως συστηματικός εμβολιασμός για την υπόλοιπη χώρα ζώνη ακτίνας 5 χιλιομέτρων γύρω από κάθε εστία κλασικής πανώλης των χοίρων.  // ΟΜΟΣΠΟΝΔΙΑΚΗ ΔΗΜΟΚΡΑΤΙΑ  ΤΗΣ ΓΕΡΜΑΝΙΑΣ:  // Η περιοχή Muenster· το μέρος της επαρχίας της περιοχής Weser-Ems που αποτελείται από τις Kreis d'Emsland, Cloppenburg, Osnabrueck-Land, Osnabrueck-Stadt, Vechta· το μέρος της επαρχίας της περιοχής Detmold που αποτελείται από τις Kreis του Herford και Paderborn· το μέρος της επαρχίας της περιοχής Duesseldorf που αποτελείται από τις Kreis του Wesel, Kleve και Viersen· στην υπόλοιπη επαρχία της Kreis, όπου διαπιστώθηκε κλασική πανώλη των χοίρων· τα τμήματα των επαρχιών όπου έχει γίνει επειγόντως συστηματικός εμβολιασμός.